મુંબઈ, 20 જૂન : આગામી 27મી જૂને મોટા પડદે રિલીઝ થઈ રહી છે મોહિત સુરીની ફિલ્મ એક વિલન. ફિલ્મમાં લીડ રોલ પ્લે કર્યો છે સિદ્ધાર્થ મલ્હોત્રા, શ્રદ્ધા કપૂર અને રીતેશ દેશમુખે. ફિલ્મનું પ્રમોશન પુરજોશમાં ચાલી રહ્યું છે. ફિલ્મ એક રોમાંટિક થ્રિલર છે. તેથી ફિલ્મના પ્રમોશનથી રીતેશને દૂર રખાયાં છે કે જેથી ફિલ્મની વાર્તા પ્રત્યે લોકોની જિજ્ઞાસા જળવાઈ રહે, પરંતુ લોકોની ઉત્સુકતા ફિલ્મ પ્રત્યે રીતેશને કારણે નહીં, પણ સંગીતના કારણે વધી ગઈ છે.